google/wiki40b huggingface dataset:
Racing Horse Hall of Fame

Exemplars of Racing

The National Museum of Racing and Hall of Fame has named only five people in the history of American Thoroughbred horse racing as "Exemplars of Racing."

Pillars of the Turf

Da Hall og Fame be etablert i 2013 var det tuftet på "Pillars of the Turf" for å hedre alle "who have made extraordinary contributions to Thoroughbred racing in a leadership or pioneering capacity at the highest national level."

Hester i Hall of Fame

For å tilfredsstile innlemmelse iHall of Fame, må en hest vært pensjonert i minimum fem fulle kalenderår.

Trenere i Hall of Fame

For åntifredstille innlemmelse i Hall of Fame, må en trener trainer ha lisense og vært aktivt involvert med Rasehester (engelsk fullblodshester) i det minste i 25 år,eller vært pensjonert i minimum fem år
Golden Boy of Pye Corner

The Golden Boy av Pye Corner er et lite monument på hjørnet av Giltspur Street og Cock Lane i Smithfield, i sentrum av London. Det markerer stedet der den Store Brannen i London i 1666 ble stoppet. Statuen er laget av tre og er dekket med gull. Bygningen hvor den er plassert er en fredet bygning.

Under står følgende inskripsjone:
This Boy is in Memmory put up for the late Fire of LONDON in Occasion'd by the Sin og Gluttony.Den viktigste inskripsjone står om lag 3 meter under gutten, som er skrevet som følger:
The boy at Pye Corner was

erected to commemorate

the staying of the great

fire which beginning at

Pudding Lane was ascribed

to the Sin of Gluttony

when not attributed to

the papists as on the

Monument and the Boy was

made prodigiously fat to

enforce the moral he was

originally built into the

front of a public-house

Called The Fortune of War

Which used to occupy

This site and was pulled

Down in 1910

'The Fortune of War' was

The chief house of call

North of the River for

Resurrectionists in body

snatching days years ago

The landlord used to show

The room where on benches

Round the walls the bodies

Were placed labelled

With the snatchers'

names waiting till the

Surgeons at Saint

Bartholomew's could run

Round and appraise them
Lucanus westermanni

Kjennetegn

En ganske stor (hannen 31-56 millimeter), kraftig, brunsvart hjortebille. Mandiblene hos hannen er kraftige, lett krummede, men en innoverrettet tann litt utenfor midten, kløvede i spissen. De knebøyde antennene har en fire-leddet vifte. Hodets side og bakhodet har markerte, høye kjøler hos store hanner. Dekkvingene er brunlige. Beina er brunsvarte.

Utbredelse

Arten er utbredt i det nordlige India, Bhutan, Nepal og det sørlige Kina.
Monica Green

I riksdagen

Green er medlem av Sveriges delegasjon til Den interparlamentariske union, og medlem av OSSE-delegasjonen. Hun er også medlem av trafikkomiteen, samt vara i finanskomiteen og i skattekomiteen. I 2006 ble hun kåret til «Sveriges beste IT-politiker» av bransjeorganisasjonen IT-företagen; mai 2011 ble hun valgt til partiets talsperson i IT-spørsmål.
Askeflikmåler

Utseende

En middelsstor (vingespenn 35 – 40 mm), kraftig måler med flikete vinger. Fargen kan variere en del men er som oftest nærmere brun enn gul, i motsetning til de andre norske flikmålerne (Ennomos spp.). Den ligner mest på oreflikmåleren (Ennomos alniaria), men skilles lett fra denne på at kroppshårene er brungule, ikke sitrongule. Antennene er fjærformed hos hannen, trådformede hos hunnen. Kroppen er kledt med brungule til lysbrune hår. Vingene er brunoransje til oransjebrune, på lyse individer med spredte, brune skjell i den ytre delen. Forvingen har to brune tverrstriper, den innerste er buet og den ytterste skrå og nokså rett. Bakvingen har en tynn, brun tverrstripe. Larven er grønngul, lang og tynn med tre par rødbrune vorter på ryggen.

Levevis

Askeflikmåleren finnes i løvskog og skogkanter med innslag av ask (Fraxinus excelsior), som er larvenes næringsplante. De voksne målerne flyr om natten i juli – oktober og kommer gjerne til lys. Den overvintrer som egg.

Utbredelse

Arten finnes i Europa. I Norge er den funnet langs kysten nord til Hordaland, men den er ikke vanlig.
Junior-CAC-mesterskapet i friidrett

Junior-CAC-mesterskapet i friidrett er et internasjonalt friidrettsmesterskap for juniorer i Mellom-Amerika og Karibia, som arrangeres av Central American and Caribbean Athletic Confederation (CACAC). 
Mesterskapet er inndelt i to klasser: Klassen Under 17 år er arrangert siden 1978, og klassen Under 20 år siden 1974.
Giorgio Vasari

Giorgio Vasari (født 30. juli 1511 i Arezzo i Toscana nord i Italia, død 27. juni 1574 i Firenze) var en italiensk maler, arkitekt og en av verdens første kunsthistorikere, kjent for sine berømte biografier av italienske kunstnere.
I sine beskrivelser av italienske kunstnere benyttet Vasari i 1550 som del aller første begrepet rinascita i betydningen renessansen som kunstretning.

Bakgrunn

Vasari var fra Arezzo i Toscana. Etter en anbefaling fra hans søskenbarn Luca Signorelli, ble han i en tidlig alder elev av Guglielmo da Marsiglia, en dyktig maler av farget glass. Da han var 16, sendte kardinal Silvio Passerini ham til å studere i Firenze, i omgang rundt Andrea del Sarto og hans elever Rosso Fiorentino og Jacopo Pontormo. Hans utdannelse som humanist ble ikke glemt, og han møtte og kjente Michelangelo, hvis malerstil påvirket Vasari.
I 1529 besøkte han Roma og studerte verkene til Rafael og andre fra den italienske høyrenessanse.

Malerkunst

Vasaris egne manieristiske malerier ble mer beundret i hans levetid enn i ettertiden. Han var konsekvent ansatt av beskyttere i Medici-familien i Firenze og Roma, og han arbeidet i Napoli, Arezzo og andre steder.
Mange av hans bilder eksisterer fremdeles, den viktigste er veggen og takmaleriene i det store Sala di Cosimo I i Palazzo Vecchio i Firenze, hvor han og hans assistenter arbeidet fra 1555, og hans ufullførte fresker på innsiden av den kolossale kuppelen i Duomo, fullført av Federico Zuccari og med hjelp av Giovanni Balducci. Han hjalp også med å organisere dekorasjonen av Studiolo, nå remontert i Palazzo Vecchio. Han var i all vesentlighet en av renessansens fremste skikkelser, en leder i kunstverdenen, selv om han er mer berømt som kunsthistoriker enn som kunstner.

Forfatter. Le Vite de' più eccellenti pittori, scultori, ed architettori

Vasaris bok Le Vite de' più eccellenti pittori, scultori, ed architettori (1550) er, tross visse feilaktigheter, den viktigste informasjonskilden som berører renessansekunstens historie. Ikke minst etablerer den tydelig ideen om fremskritt i kunsten; en av Vasaris samtidige, Michelangelo Buanorroti, blir presentert som det ypperste kunsthistorien har frembrakt.
Le Vite er også bemerkelsesverdig i det at Vasari tar for seg både malere, skulptører og arkitekter innenfor samme bind - tradisjonen fra middelalderen var å skille tydelig mellom de ulike kunstartene som vesensforskjellige. I den andre, utvidete versjonen av Le Vite (1568) begrunner Vasari valget ved å forklare at disse kunstnerne alle kan defineres som arti del disegno, som noe unøyaktig kan oversettes som "linjens kunster".
Labradorocoleidae

Historie

Gruppen er kjent fra Midtre Kritt, 99-94 millioner år før nåtid.
Keiser Taizong av Tang

Keiser Taizong av Tang (kinesisk: 唐太宗, Táng Tàizōng, født 23. januar 599 i Taiyuan i Kina, død 10. juli 649) var keiser i Tang-dynastiet i Kina, fra 627 til 649. Han valgte Zhenguan som sin regjeringstids æranavn.

Bakgrunn og virke

Taizong var sønn av Lǐ Yuān og hans personlige navn var Lǐ Shìmín (李世民). Han stod bak flere av farens fremganger og var kommandant for farens tropper allerede ved erobringen av Chang'an i 617, en erobring som førte til Sui-dynastiets fall. 
Det kom snart til bitter strid mellom ham og den egentlige kronprinsen, Li Jiancheng, uten at faren gav ham tilstrekkelig vern. Da han forstod at hans liv stod i fare, drepte han personlig kronprinsen i et håndgemeng ved Xuanwuporten ved Taijipalasset, samtidig som hans adjutant tok livet av en yngre av hans brødre (juli 626). Begge prinsenes familier ble sjaltet ut, folket ble begeistret over generalamnesti og forbigående skatteletter, og faren ble tvunget til avgang. 
Samme år rykket göktürkene under Khan Xieli (regj. 619–630) frem for å avkreve kineserne tributt. Taizong – i mellomtiden keiser – forkastet et forslag om å forskanse seg med sine få tropper i hovedstaden, og rykket i stedet frem mot khanen, ved Bianbroen over Weifloden. Med en bløff lyktes det ham å få Xieli til å trekke seg tilbake – og i 629/630 ble han til slutt avsatt og tatt til fange av kinesiske styrker. 
Byggingen av det storslagne Damingpalasset, Kinas største og mest påkostede (større enn Den forbudte by i Beijing), ble påbegynt i 8. år av Zhenguan-æraen under keiser Taizong (634).
Taizong gikk for å være vidsynt og rettvis. Han tøylet sine ærgjerrige adelige hærførere ved å holde dem travelt opptatt og sende dem ut på militære øvelser. Han foretrakk å utnevne militære fra de lavere sosiale sjikt og overdro dem også tidsmessig avgrensede kommandoer f.eks. ved rikets nordgrenser. 
Hans far, keiser Gaozu, hadde latt forvaltningen vokse seg stor, blant annet for å kunne tilfredsstille mange tidligere opprørsledere ved å gi dem stillinger i styret av riket. Dette var etter hans mening nødvendig under regimeskiftet. Men da Tangstyret satt trygt, kunne Taizong reorganisere og stramme inn på forvaltningsapparatet. I dette øyemed fikk han den keiserlige embedsmannseksamen inn i en form som tilsa at kun ti prosent av kandidatene bestod prøvene. 
Selv om han ikke stod buddhismen nær på noen måte, mottok Taizong den bereiste munken Xuanzang ved hoffet. 
I hans siste regjeringsår kom han på avstand fra sine rådgivere på grunn av misbilligelsen de hadde overfor hans stadige kriger. Han mottok i 635 også den persiske (syro-orientalske) geistlige Alopen og tillot ham å organisere den syro-orientalske kirke i Kina, blant annet ved å bygge kristne klostre.
På Taizongs tid seilte de kinesiske djunker så langt som til Afrika.
Anders Dahlberg

Biografi

Anders Dahlberg er utdannet ved Statens teaterhøgskole i 1988. Dahlberg har vært ansatt ved Nationaltheatret, Det norske teatret, Den Nationale Scene, Oslo Nye teater, m.fl. Han har tolket roller i klassikere av Shakespeare, Holberg, Ibsen, Hamsun og Strindberg, men også i moderne stykker. Av betydelige roller kan nevnes; Johannes i Hamsuns Victoria, Helmer i Et dukkehjem, Assesor Brack i Hedda Gabler, Sigurd i Hærmændene paa Helgeland og Peter i Kongs-Emnerne. 
Dahlberg har også hatt flere oppgaver innen fjernsyn, radioteater og film. Han er sønn av forfatter Gerd Dahlberg.
Posletten

Posletten (italiensk: Val padana eller Pianura Padana) er en slette som dekker store deler av nordlige Italia. Sletten grenser til Alpene i nord, Appenninene i sør og Adriaterhavet i øst. På grunn av elven Po og alle sideelvene dens ligger forholdene godt til rette for landbruk i dette området, og landbruk er en viktig næring for dem som bor her. De største byene finner man der hvor sletten møter fjellmassivene, slik som Milano, Bologna og Verona.
Podalen er et betydelig geografisk trekk for Italia. Den strekker seg bortimot 650 km i øst-vestlige retning og dekker et areal på 46 999 km², inkludert den venetianske delen, som ikke egentlig er del av Poelvens dalstrøk. Den strekker seg fra de vestlige Alpene og til Adriaterhavet. Flatlandet i områdene Veneto og Friuli er ofte betraktet som adskilt ettersom de ikke har avløp til Poelven, men de utgjør til sammen et uavbrutt sletteområde.
NM i terrengløp

Norgesmesterskap i terrengløp er to arrangement i rekken av norgesmesterskap i friidrett. De to arrangementene innen terrengløp er fordelt på kort løype, med 2 km for kvinner og 3 km for menn, og lang løype, med 6 km for kvinner, og 10 km for menn. NM i terrengstaffetter, for menn og kvinner arrangeres sammen med NM i terrengløp kort løype. Stafettene ble fra 2004 lagt om fra klubblag til kretslag, etter svak deltakelse over flere år.
Det første mesterskapet på 3 km ble vunnet av Sturla Kaasa i 1947, mens den første 10 km ble vunnet av Knut Kvalheim i 1976. Kvinnenes 2 km og 6 km ble første gang arrangert i 1984 med Ingrid Kristiansen som vinner av begge løpene.
Merverdirater

Liste over merverdirater

Listen er delt inn i Land utenfor EU og EU-land.
Parat

Tannhelsesekretærenes Forbund

Tannhelsesekretærenes Forbund (ThsF) ble stiftet 23. januar 2007 og er en underorganisasjon i Parat, som er en del av Yrkesorganisasjonenes Sentralforbund (YS). Mer enn 1900 tannhelsesekretærer (autoriserte) og assistenter (uautoriserte) er medlemmer i ThsF. ThsF organiserer uavhengig av arbeidsgivertilhørighet. 
Forbundsleder Anne-Gro Årmo, nestleder Wenche Husby.
ThsF er partipolitisk uavhengig, men er politisk aktive og skal påvirke politikere og samfunnsinstitusjoner til å ta kloke valg om fremtidens tannhelsetjeneste, utdanning og lønns- og arbeidsvilkår for tannhelsesekretærene.
Utdanning
ThsF er med på å påvirke og heve kvaliteten på tannhelsesekretærenes utdanning gjennom deltagelse i utdanningdirektoratets læreplanarbeid og at medlemmer i organisasjonen er forfattere av lærebøkene for tannhelsesekretærutdanningen.
ThsF ønsker å bidra til at tannhelsetjenesten skal få de best kvalifiserte tannhelsesekretærene og arbeidet framover vil dreie seg om å flytte tannhelsesekretærutdanningen fra videregående skole og tilbake til de universitetet.

Farmasiforbundet

Farmasiforbundet er et fagforbund for apotekansatte, i første rekke apotekteknikere, som er den største yrkesgruppa i apotek. Forbundet har rundt 3 500 medlemmer. Norges tekniske apotekpersonales forening ble stiftet i 1937 og har senere endret navn, først til Norsk apotekteknikerforbund, og senere til Farmasiforbundet. Forbundet er fra 1. januar 2014 en yrkesorganisasjon i Parat. Forbundsleder er Irene Hope.
Farmasiforbundet utgir medlemsbladet Farmasiliv med fem utgaver pr. år.

Norges Politilederlag

Norges Politilederlag (NPL) er en arbeidstakerorganisasjon for ledere på alle nivå og fagområder i politi- og lensmannsetaten. Fokus er lederes lønn, arbeidsvilkår, faget ledelse og organisasjon.

Parat Media

Parat Media (tidligere Norske Presseansattes Forbund og Presse- og mediaansattes forbund) er en fagorganisasjon for ansatte i mediebransjen. Parat Media er tilknyttet YS gjennom Parat. Parat Media har i overkant av 1500 medlemmer. Parat Medias ledes av et forbundsstyre. Leder er Liz Ovesen.

Parat Luftfart

Parat Luftfart er en arbeidstakersammenslutning som består av Parats om lag 5000 medlemmer i luftfartsbransjen. Parat Luftfart organiserer alle yrker innenfor bransjen og har både flygende personell (piloter og kabinpersonale)- og bakkeansatte som medlemmer.

Parat NAV

Parat NAV er en underorganisasjon i Parat, som organiserer statlige og kommunalt ansatte i NAV. Omlag 1000 medlemmer er tilknyttet Parat NAV. Parat NAV har som visjon å være den beste arbeidstakerorganisasjonen for NAV-ansatte.

Parat forsvar

Parat forsvar  er en av fagforeningene med lengst erfaring fra forsvarssektoren. Forbundet ble stiftet i 1960.  (Tidl. PeFo)

Parat Politiet

Parat Politiet  – for medarbeidere og ledere på alle nivå og fagområder i politietaten.

Parat Vektere

Parat organiserer vektere innenfor Vekteroverenskomsten. De organiserte er hovedsakelig ansatt i Nokas og Securitas, men og for andre mindre vaktselskap.
Orleysa (album)

Orleysa er et musikkalbum utgitt av Orleysa i 1991. Dette var gruppa sitt debutalbum.
Quinta

Utseende

Små til middelsstore (vingespenn ca. 30 millimeter), brune smygere. Oversiden kan være ensfarget brun, eller ha noen små, hvite flekker i spissen av forvingen. Undersiden er gjerne litt mindre ensfarget, forvingen litt lysere, og med hvite flekker.

Utbredelse

Slekten er utbredt i Sør- og Mellom-Amerika.
Euapatura mirza

Utseende

En stor, kraftig, slående farget sommerfugl. Oversiden er svart med et bredt, sitrongult, litt skrått tverrbånd som går over begge vingepar og en gul flekk i forvingens spiss.

Utbredelse

Arten er bare kjent fra det nordlige Irak og tilstøtende områder i Tyrkia.
Samnordisk runetekstdatabase

Samnordisk runetekstdatabase (svensk: Samnordisk runtextdatabas) er et prosjekt for å opprette og vedlikeholde en database for runeskrifter. Formålet med prosjektet er å utvikle en fullstendig katalog over runeskrifter i et maskinlesbart format for forskning. Databasen er fritt tilgjengelig fra Institutionen för nordiska språk som Rundata 3.1 & SRD 2014 med et klientprogram, kalt Rundata, for Microsoft Windows og som ASCII tekstfiler for andre operativsystemer.

Historikk

Opprinnelsen til Samnordisk runetekstdatabase var en database fra 1986 ved Universitetet i Uppsala over svenske runeinnskrifter for bruk ved Institutionen för nordiska språk. På et seminar i 1990 ble det foreslått å utvide databasen til å dekke alle runeskrifter i de nordiske landene, men finansieringen av prosjektet var ikke på plass før det i 1992 ble gitt støtte fra Axel och Margaret Ax:son Johnsons fond. Prosjektet ble offisielt startet 1. januar 1993 ved Universitetet i Uppsala. Etter 1997 hadde ikke prosjektet økonomisk støtte og arbeidet fortsatte med en redaksjonskomite på frivillig basis  med deltagere fra Riksantikvarembetet og Runeforum . I versjonen fra 19. mai 2015 er det over 6500 runeinnskrifter i databasen.
Hypomares

Utseende

Middelsstore, lange og slanke, brune trebukker. Antennene er lengre enn kroppen. Pronotum har rundede sider, dekkvingene er parallellsidige, beina nokså kraftige.

Utbredelse

Slekten er utbredt Vest- og Sentral-Afrika.
Kvitsøyfjorden

Kvitsøyfjorden er en fjord i kommunene Kvitsøy, Rennesøy og Randaberg i Rogaland. Den er en sidefjord til Boknafjorden mellom Kvitsøy i vest, Mosterøy i Rennesøy i øst og Randaberg i sør.
Fjorden har to innløp, et sørlig mellom øya Alstein og Kvitsøy, og et nordlig mellom Fjøløy fyr og Kvitsøy. Det sørlige innløpet grenser til Håsteinsfjorden i sør. Det nordlige innløpet grenser til Skudenesfjorden, som er en del av Boknafjorden. Sør for Mosterøy ligger to andre øyer, Sokn og Bru, der Rennfastsambandet langs E39 går over. Øst for disse øyene fortsetter Kvisøyfjorden videre som Hidlefjorden og Byfjorden. Mellom Mosterøy og Sokn ligger Askjesundet, med Hidlefjorden på andre siden, og mellom Bru og Sokn går Soknasundet. Mellom Bru og Randaberg ligger Byfjorden, som fortsetter videre østover til Åmøyfjorden og sentrum av Stavanger. Fra innløpet fra Skudenesfjorden til innløpet av Byfjorden er Kvitsøyfjorden omtrent 9 kilometer lang.
Fra Randaberg er det fergesamband til Ystabøhamn på Kvitsøy over Kvitsøyfjorden.
Tribal Dreams

Tribal Dreams er et musikkalbum med Mira Craig, utgitt i 2007.
Grumman Ag Cat

Konstruksjon og utvikling

Ag Cat was var det første fly, spesialkonstruert av en større flyfabrikk for landbruksformål.
Det ble også brukt til luftakrobatikk,  på flystevner med er person klatrende på vingen.
Trøndergruva

Trøndergruva er en tidligere gruve ved munningen av Blomsterdalen på vestsiden av Adventfjorden, anlagt i 1903 i fjellet Platåberget litt øst for der den senere Gruve 3 senere ble etablert. Trøndergruva har en fortsatt synlig åpning øst for der hvor Frøhvelvet ligger i fjellsiden på vei opp til Platåberget. Gruva var i drift fra 1903 til 1906, og var den første virkelige kullgruve på Svalbard.
Sommeren 1899 brøt ishavsskipper Søren Zachariassen fra Tromsø 600 hl kull fra Bohemanneset, Heerodden og Festningsodden, ved Isfjorden. På vei ned mot fastlandet nevnte han sine kullfunn og ga kullprøver til ishavsskipperen Henrik Næss fra Trondheim. Sammen med tre andre interesserte sendte Næss åtte mann til øygruppen for å ta «et eller andet kullfelt i besittelse». De slo seg til ved Hotellneset på vegne av Trondhjem-Spitsbergen Kulkompani, og skjerpet kull ved der hvor «Trøndergruva» ble anlagt i 1903, med amerikansk kapitalbistand.
Det ble foretatt innsamlinger av kullprøver fra prøvefeltene i Blomsterdalen noen hundre meter øst for Trøndergruva, og ellers i denne fjellsiden overfor Hotellneset. Amerikaneren John Munroe Longyear hadde i 1901 sett kullbrudd ved Calypsobyen som turist, og kom i kontakt med Trondheim-selskapet. Kullprøver ble tatt med hjem til USA hvor de ble analysert og funnet gode. Amerikanske gruveeiere som gikk inn i Trondheim-selskapet dannet etter hvert Arctic Coal Company, og i 1906 solgte Henrik Næss og hans forretningspartnere Trondhjem-Spitsbergen Kulkompani inklusive «Trøndergruva» til dette selskapet.   
Fra 1905 startet amerikanerne i Arctic Coal Company også gruveinnslag andre steder i fjellsiden på vestsiden av Adventfjorden, og innledet den såkalte «amerikanertiden» i dette området.
Parc de la Creueta del Coll

Parc de la Creueta del Coll er en park som ligger i distriktene Gràcia og Horta-Guinardó i den katalanske byen Barcelona. Den ble bygd ved et forlatt steinbrudd som en del av nou urbanisme-utviklinga under sommer-OL 1992 av arkitektene Martorell og Mackay. I dag er parken nedslitt og lurvete.
I parken finner man skulpturen «Elogio del Agua» av den baskiske skulptøren Eduardo Chillida, en massiv klo som henger i stålkabler. En annen stålskulptur, «Escultura» av Ellsworth Kelly, befinner seg like ved inngangen til parken.
Pergamon

Pergamon (gresk: Πέργαμον eller Πέργαμος), eller Pergamum, var en gresk oldtidsby i landskapet Mysia ved kysten i Anatolia (Lilleasia) i dagens Tyrkia, i dag lokalisert rundt 26 km fra Egeerhavet på en høyde på nordsiden av elven Kaïkos (dagens Bakırçay). Byen ble hovedstaden for kongedømmet Pergamon i den hellenistiske perioden under Attaliddynastiet, 281–133 f.Kr. Pergamon ble sitert i Johannes' åpenbaring i Det nye testamente som en av de syv kirker i Asia. I dag er hovedsetet for oldtidens Pergamon nord og vest for dagens moderne by Bergama. Pergamon er innlemmet på UNESCOs verdensarvliste. 
Under hellenismen og attaliddynastiet vokste Pergamon til et betydningsfullt kongerike. Kongen Attalos III ga i 133 f.Kr. kongeriket til Den romerske republikken. Dette førte til en kortvarig borgerkrig som resulterte i at kongeriket ble delt mellom Roma, Pontus og Kappadokia.
Permamon hadde det nest største biblioteket i den antikke verden, etter Alexandria i Egypt. Da ptolemeerne innstilte eksporten av papyrus, oppfant pergamonerne et nytt materiale, pergament, laget av kalveskinn. Senere ble dette utviklet til pergamentpapir. Tyske arkeologer foretok utgravninger i Pergamon fra 1800-tallet, og en rekke kunstverker er utstilt i Pergamonmuseum i Berlin.

Historie

Attaliddynastiets kongerike oppsto i kjølvannet av kongedømmet Trakia falt sammen. Attalidene, etterkommerne av Attalos, far av Philetairos som kom til makten i 281 f.Kr. etter at Trakia kollapset, var blant de meste lojale tilhengerne av den romerske republikken i den hellenistiske verden Under Attalos I ( 241-197 f.Kr.), allierte de seg med Roma mot Filip V av Makedonia under første og andre makedonske krig, og på nytt under Eumenes II (197-158 f.Kr.) mot Perseus av Makedonia under tredje makedonske krig. For sin støtte mot selevkidedynastiet i Syria ble attalidene belønnet med de tidligere besittelsene til Selevkideriket i Anatolia.
Attalidene styrte med klokskap og sjenerøsitet. Mange dokumenter som har blitt bevart viser hvor de støttet framveksten av byer i sine besittelser ved å sende dyktige håndverkere og ettergi skatter. De lot de greske byene i sine besittelser opprettholde nominell uavhengighet. De sendte gaver til greske kulturelle steder som Delfi, Delos, og Athen. De beseiret invaderende keltisktalende folkeslag. De ombygde Pergamons akropolis etter modell av Akropolis i Athen. Da Attalos III (138-133 f.Kr.) døde uten arving i 133 f.Kr. lot han hele Pergamon testamenteres til Roma for å unngå borgerkrig.
I henhold til den kristne tradisjonen ble den første biskopen av Pergamon, Antipas, martyr her en gang rundt 92 e.Kr.
Osmanenes sultan Murad III røvet to store urner i alabast fra ruinene i Pergamon og plasserte dem på begge sider av midtskipet i Hagia Sophia i Istanbul.
Pergamon ble i 2014 oppført på UNESCOs verdensarvliste.